ད་སྐབས་རང་རེའི་བོད་མིའི་ཁྲོད་ན་ལག་ཐོགས་ཁ་པར་ཁུར་མཁན་ཇེ་མང་ནས་ཇེ་མང་འགྲོ་བཞིན་ཡོད་ལ་ལྷག་དོན་བོད་ཡིག་ཡོད་པའི་ཁ་པར་ཁུར་བའི་གྲངས་ཚད་ཀྱང་མང་དུ་འགྲོ་བཞིན་ཡོད་པས་ཁ་པར་དང་འབྲེལ་བའི་གནས་ཚུལ་གང་མང་དང་གདོང་ཐུག་བྱེད་དགོས་བྱུང་ཡོད།ཁྱེད་ལ་སུན་སྣང་དང་ཁོང་ཁྲོ་སྟེར་མཁན་གཅིག་ནི་ཁ་པར་གྱི་ལས་ཀ་ཏག་ཏག་མི་བྱེད་པར་དལ་དུ་འགྲོ་བ་དང་ཡང་ཡང་འགག་པ་བཅས་རེད།འདིའི་རྒྱུ་རྐྱེན་གཙོ་བོ་དེ་ནི་ཁ་པར་ནང་རྒྱུ་ཆ་གསོག་རྒྱུ་མང་དྲགས་ནས་ལས་ཀ་བྱེད་མི་ཐུབ་པ་ཆགས་པ་རེད།ཁྱེད་ཀྱིས་ཁ་པར་ནང་དུ་ཅི་ཡང་བླུག་མེད་པས་བྱང་བུ་ནང་རྒྱུ་ཆ་མང་དྲགས་དོན་གཏན་ནས་མེད་སྙམ་སྲིད།རེད་དེ།ཁྱེད་ཀྱིས་དྲ་བ་བེད་སྤྱོད་གཏོང་དུས་ཀྱི་དྲ་ཚིགས་ཀྱི་པར་ངོས་དང་པར་རིས་གཞས་གློག་བརྙན་སོགས་ཀྱི་དྲ་ཐག་ལ་བསྣུན་ཙམ་གྱིས་བྱང་བུ་ནང་རྒྱུ་ཆ་གང་མང་ཞིག་འཛུལ་ཡོང་ལ།འཕྲིན་ཕྲན་ལྟ་བུའི་ནང་སྐད་དང་ཡི་གེ་པར་སོགས་ཕར་སྐུར་དང་ཚུལ་འབྱོར་བ་དག་ལྟ་ཀློག་བྱེད་པ་སོགས་སྟོང་གཅིག་བྱས་ཡོད་ན་རྒྱུ་ཆ་སྟོང་གཅིག་ཁ་པར་ནང་འཛུལ་ཡོད།དེར་བརྟེན།ཁ་པར་གྱི་བྱེད་ནུས་ལ་ཤུགས་རྐྱེན་ཐེབས་ཏེ་ལས་ཀ་དལ་དུ་འགྲོ་གི་ཡོད།འདི་འདྲའི་རིགས་ཀྱི་དཀའ་ཁག་འཕྲད་དུས་དུག་འགོག་མཉེན་ཆས་སྤྱད་དེ་གཙང་སེལ་བྱས་ཀྱང་ཕན་ཐོག་མི་འབྱུང་།ཡག་ཤས་ནི་ཁ་པར་བསྐྱར་སྒྲིག་བྱས་ན་ལས་ཀ་མགྱོགས་པོ་དང་ཁ་པར་ཡང་པོར་ཆགས་ཐུབ།ཟླ་ངོ་གཉིས་གསུམ་ནང་བསྐྱར་སྒྲིག་རེ་བྱེད་ཐུབ་ན་ཡགཁ་པར་བསྐྱར་སྒྲིག་ནི་ལས་སླ་པོའི་ངང་བྱེད་ཐུབ་མོད་འོན་ཀྱང་སྔོན་དུ་ལམ་ཁ་གསུམ་བརྒྱུད་དགོས།ལམ་ཁ་གསུམ་པོ་མ་བརྒྱུད་ཚེ་ཁྱེད་ལ་དཀའ་ཁག་གང་མང་ཞིག་འབྱུང་བ་ཐག་གཅོད་ཆོག